Departementshoofde in Wes-Kaapse skole: Die vestiging van rolle en verantwoordelikhede wat betref onderrig, leer, bestuur en leierskap
Geland, Jon (2018-12)
Thesis (MEd)--Stellenbosch University, 2018.
AFRIKAANSE OPSOMMING : In hierdie tesis probeer ek vasstel hoe vestig departementshoof hulle rolle en verantwoordelikheid ten opsigte van onderrig en leer, bestuur en leierskap. Die leser kry ook insae in die struikelblokke wat die departementshoof ervaar, wat funksioneer in ‘n uitdagende konteks. Wanneer die pligtestaat van die departementshoof, soos vervat word in die beleidsdokumente, vergelyk word met die rol en verantwoordelikhede wat die departementshoof werklik vervul, blyk dit dat daar groot leemtes bestaan wat nie deur die beleidsdokumente aangespreek word nie. Die invloed wat die konteks het op die lewering van die kurrikulum, word nie deur die beleidsdokumente aangespreek nie. By die skole waar die navorsing gedoen was was dit duidelik dat departementshoofde vasgevang is in die akademiese bestuur en leierskap van hulle departemente en die bestuur en leierskap verantwoordelikhede wat deur die skoolhoof aan hulle toegewys word. Ten spyte van die moedige pogings van departementshoofde om beide verantwoordelikhede na te kom, word die lewering van die kurrikulum nadelig beinvloed. Departementshoofde behoort toegelaat te word om te fokus op die akademiese bestuur en leierskap van hulle departemente. Die druk wat beleidsdokumente op departementshoofde plaas, om die bestuur en leierskap van die skool, te verrig, is onrealisties. Die skool se posvlak 1 onderwysers behoort toegerus te word met vaardighede, wat hulle instaat stel om die bestuur en leierskap verantwoordelikhede, van die skool te verrig. Dit sal beteken dat bestuur en leierskap oor die hele spektrum van die personeel versprei word. Die departementshoof behoort ‘n leidende rol te speel om die onderrig en leer in die skool te verbeter. Indien die departementshoof nie toegelaat word om hierdie rol te vertolk nie, sal hulle altyd voel dat hulle nie ‘n betekenisvolle bydrae maak om ‘n kultuur van onderrig en leer in die skool te vestig nie.Die onderrig en leer in agtergeblewe skole sal skade lei indien daar voortgegaan word met die staus quo.
Please refer to this item in SUNScholar by using the following persistent URL: http://hdl.handle.net/10019.1/105028